บาทเปิด 32.66 บาทต่อดอลลาร์ อ่อนค่ารอบ 15 เดือน
เงินบาทเปิดตลาด 32.66 บาทต่อดอลลาร์ อ่อนค่าในรอบ 15 เดือน มองกรอบวันนี้ 32.50-32.80 บาทต่อดอลลาร์
9 ก.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.66 บาท/ดอลลาร์ อ่อนค่าจากเย็นวานที่ปิดตลาดที่ระดับ 32.46 บาท/ดอลลาร์ เงินบาทเช้านี้ปรับตัวอ่อนค่าลงจากเย็นวาน และถือว่าเป็นระดับที่อ่อนค่าสุดในรอบ 15 เดือนนับตั้งแต่เม.ย.63 ปัจจัยที่สำคัญในวันนี้คงเป็นเรื่องสถานการณ์การระบาดของไวรัสโควิดในประเทศ โดยยอดการติดเชื้อและผู้เสียชีวิตรายวันยังคงพุ่งขึ้นทำสถิติสูงสุดต่อเนื่องใกล้แตะ 1 หมื่นราย/วัน"ปัจจัยช่วงนี้คงไม่มีอะไรนอกจากสถานการณ์โควิดในประเทศ ขณะที่ปัจจัยต่างประเทศ ก็เป็นแค่การรายงานข้อมูลเศรษฐกิจทั่วไป" นักบริหารเงินระบุ นักบริหารเงิน คาดว่า วันนี้เงินบาทยังมีทิศทางอ่อนค่า มองกรอบการเคลื่อนไหวที่ 32.50 - 32.80 บาท/ดอลลาร์